CELEX: 62007CA0529
Language: et
Date: 2009-06-11 00:00:00
Title: Kohtuasi C-529/07: Euroopa Kohtu (esimene koda) 11. juuni 2009 . aasta otsus (Oberster Gerichtshofi (Austria) eelotsusetaotlus) — Chocoladefabriken Lindt & Sprüngli AG versus Franz Hauswirth GmbH (Ühenduse ruumiline kaubamärk — Määrus (EÜ) nr 40/94 — Artikli 51 lõike 1 punkt b — Ühenduse kaubamärgi registreerimistaotluse esitamisel taotleja pahausksuse kontrollimise tingimused)

1.8.2009   
            
            
               ET
            
            
               Euroopa Liidu Teataja
            
            
               C 180/8
            
         Euroopa Kohtu (esimene koda) 11. juuni 2009. aasta otsus (Oberster Gerichtshofi (Austria) eelotsusetaotlus) — Chocoladefabriken Lindt & Sprüngli AG versus Franz Hauswirth GmbH
   (Kohtuasi C-529/07) (1)
   
   (Ühenduse ruumiline kaubamärk - Määrus (EÜ) nr 40/94 - Artikli 51 lõike 1 punkt b - Ühenduse kaubamärgi registreerimistaotluse esitamisel taotleja pahausksuse kontrollimise tingimused)
   2009/C 180/12
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Hageja: Chocoladefabriken Lindt & Sprüngli AG
   
      Kostja: Franz Hauswirth GmbH
   
      Kohtuasja ese
   
   Eelotsusetaotlus — Oberster Gerichtshof — Nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta (EÜT 1994 L 11, lk 1; ELT eriväljaanne 17/1, lk 146) artikli 51 lõike 1 punkti b tõlgendamine — Kaubamärgi taotleja „pahausksuse” mõiste — Kaubamärgi taotlemine selleks, et takistada konkurentide poolt sarnaste, teatud maine omandanud toodete turustamist — Šokolaadist lihavõttejänes
   
      Resolutiivosa
   
   Nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta artikli 51 lõike 1 punkti b tähenduses pahausksuse olemasolu hindamiseks peab siseriiklik kohus võtma arvesse kõiki asjaomaseid tegureid, mis iseloomustavad käsitletavat asja ja mis esinesid tähise kaubamärgina registreerimise taotluse esitamise ajal, ja eelkõige:
   
               —
            
            
               asjaolu, et taotleja teadis või pidi teadma, et vähemalt ühes liikmesriigis mõni kolmas isik kasutab identsete või sarnaste kaupade jaoks identset või sarnast tähist, mida võib segi ajada tähisega, mille registreerimist taotleti;
            
         
               —
            
            
               taotleja tahet takistada kolmandatel isikutel sellise tähise edasist kasutamist; ning ka seda
            
         
               —
            
            
               milline õiguskaitse tase on kolmanda isiku tähisel ja tähisel, mille registreerimist taotletakse.
            
         
      (1)  ELT C 37, 9.2.2008.